als_Latn dik_Latn tur_Latn
Tiranë, përfunduan kampionatet U-9, U-11, U-13
Kanë përfunduar kampionatet rajonale në Tiranë për kategoritë U-9, U-11, U-13 për edicionin 2014-2015. Në kampionatin e femijeve dhe te rinjve për moshen U-9 morën pjesë 17 ekipe, me 158 lojtarë. Dita finale u zhvillua në kompleksin "Fari" në Tiranë, ku moren pjesë të gjitha ekipet pjesëmarrëse të kampionatit për moshën U-9 dhe ndeshjet u zhvilluan me sistem eliminimi. Në një atmosferë mjaft sportive, ku përveç ekipeve ishin të pranishëm drejtues të futbollit, sportdashës dhe prindër të fëmijeve. Në përfundim ekipi fitues u shpall ekipi "Lapraka" me trajner z. Gezim Gega.
Në kampionatin rajonal për fëmijë dhe të rinj, për moshën U-11 morën pjesë 31 ekipe 377 lojtarë të ndara në 3 grupe. Në përfundim ekipet pjesëmarrëse zhvilluan një turne midis tyre, ku fitues doli ekipi "Lapraka" dhe në vend të dytë ekipi "Ali Demi A".
Në kampionatin rajonal të futbollit për moshën U-13, morën pjesë 45 ekipe me rreth 690 lojtarë të regjistruar, të ndarë në 4 grupe. Në përfundim të kampionatit 4 ekipet më të mira të çdo grupi zhvilluan ndeshje, me sistem eliminimi ndërmjet tyre. Në vendin e parë u rendit "Tirana A" me trajner Irfan Bujari, në vendin e dytë u rendit "Dinamo A" me trajner Endrit Agushi.
Të pranishëm në ceremonitë përmbyllëse, të këtyre kampionateve, ishin përfaqësuesit e FSHF-së Sulejman Demollari dhe Agim Mone.
als_Latn als_Latn als_Latn als_Latn als_Latn